خاریجی ایشلر ناظیری مولود چاووش اوغلو لوگزامبورگ-ون خاریجی ایشلر و آوروپا ایشلری عذره ناظیری ژان آسلبورن ایله بیرگه مطبوعات کنفرانسی تشکیل ائتدی.
سوریه-ده تهلوکه‌سیز بؤلگه یاراتما فیکری امریکا پرزیدنتی دونالد ترامپا دئییل تورکیه-‌یه مخصوص‌دور.
بونو خاریجی ایشلر ناظیری مولود چاووش اوغلو لوگزامبورگ-ون خاریجی ایشلر و آوروپا ایشلری عذره ناظری ژان آسلبورن ایله تشکیل ائتدیگی بیرگه مطبوعات کنفرانسیندا دئدی.
آچیقلاماسیندا ترامپین "سوریه-نین قوزیی ینده 30 کیلومتر تهلوکه‌سیز بؤلگه "سؤزلرینه دایر چاووش اوغلو بیلدیردی کی، 30 کیلومتر تهلوکه‌سیز بؤلگه ایله علاقه‌لی امریکانین تکلیفی اولمادی، اما بو، امریکانین دا دوشونجه‌سی دئییل. بو دوشونجه حؤرمت‌لی پرزیدنتیمیزین (رجب طیب اردوغان) بوتون آوروپا‌لی‌لارا تکلیفی‌دیر، روس‌لار دا داخیل. هر گؤروش زامانی گوندمه گتیردیک. (سابیق امریکا پرزیدنتی باراک اوباما) رهبرلیگی بونو رئالیست تکلیف کیمی قبول ائتمیردی. بهانه‌لرله بو فیکریمیزی دستکلمه‌دی‌لر. ایندی تورکیه-‌نین قرارلی اولدوغونو گؤردوک‌دن سونرا بو تکلیفی اورتایا آتدیلار.
سوریه-دن چکیلمه موضوسوع ندا ترامپین اوزرینده جدی تضییق اولدوغونا ایشاره ائدن چاووش اوغلو "امریکا‌لی تهلوکه‌سیزلیک قوه‌لری سوریه-دن چیخماماسی اوچون ترامپا تضییق ائدیر" دئیه سؤیله‌دی.
ترامپین داخیلی سیاسته دایر سوسیال شبکه‌ده تورکیه علیهینه آچیقلاما‌لارینا دا توخونان چاووش اوغلو قئید ائتدی کی، ایستراتژیک طرفداش‌لار سویال شبکه اوزریندن دانیشماز. بونون اوچون علاقه کانال‌لاریمیز آچیق‌دیر. بیز هئچ بیر تهدیددن قورخمایاجاغیمیزی سؤیله‌دیک. ایقتیصادی تهدیت‌لرله هئچ نه الده ائدیلمز. بیز کوردلرین دوشمنی دئییل لیک. تاریخده اونلاری ان چوخ قورویان بیز اولموشوق و بونا دا داوام ائدجییک. آوروپا، امریکا بو حقیقتی بیزدن داها یاخشی بیلیر.
ادلیب‌دکی ترور قروپ‌لاری‌نین موجودلوغونا دا توخونان چاووش اوغلو "ادلیب ترور یوواسینا چئوریلیبسه بونون مسئولیتی سوریه رژیمی و اونون طرفداشی اؤلکه‌لردیر. درعا-دان اتوبوس لارلا تروریستلری گتیریب ادلیبه بوراخدی‌لار. مقصدلری ایسه معلوم ایدی. بو تروریستلری بهانه ائده‌رک ادلیبه هوجوم ائتمک، بونو دا ائتدی‌لر" دئیه بیلدیردی.
چاووش اوغلو روسیا ایله قبول ائتدیک‌لری ادلیب راضیلاشماسی‌نین چتین ده اولسا اوغورلو شکیلده تطبیق ائدیلدیگینی سؤیله‌دی.
